אורנה ואלה

אורנה ואלה הייתה מסעדה תל אביבית. המסעדה הוקמה על ידי הסטודנטיות אלה שיין, יוצאת קיבוץ שלמדה פסיכולוגיה ופילוסופיה ואורנה אגמון שלמדה לימודים קוגניטיביים. הן נפגשו כשעבדו במסעדת "זליג" של חני פרבר בתל אביב. אורנה הייתה ברמנית ואלה מלצרית במסעדה. הן אפו את הקינוחים למסעדה ולמוסדות נוספים בהם "ביג מאמא" במשך שלוש שנים, עד ש"זליג" נסגר. ב-1992 הקימו בית קפה ברחוב שינקין מספר 33, מקום בו שכנה קודם לכן חנות צעצועים, במהלך השנים בית הקפה התרחב בשטחו ובתפריטו והפך למסעדה. במקום סעדו אנשי בוהמה רבים. האוכל התבסס על מנות מסורתיות מחומרים טריים שעברו שדרוג. המנה המפורסמת הייתה לביבות בטטה ברוטב שמנת ועירית, מנות ידועות נוספות היו "סלט הכול" (ירקות ברוטב עשבי תיבול, גבינת פטה וקרוטונים); אורז בר ואורז בסמטי עם ירקות אפויים בתנור; עוף בקארי על אורז בסמטי; ניוקי ברוטב עגבניות; סלט מלפפונים ונתחי עוף; קבב טלה עם סלט קינואה. בעבר פתחו אורנה ואלה את "מלכות הפלאפל", דוכן פלאפל שנכשל כלכלית ונסגר והיה המקום הראשון בתל אביב שהגיש פלאפל בצבעים. אורנה ואלה שימשה כאחד משלושת האתרים המרכזיים שצולמו בסרט "הבועה" של איתן פוקס וגל אוחובסקי. במסעדה היו 80 מקומות ישיבה ועבדו בה 55 אנשי צוות, כשהמלצרים היו גברים בלבד. לאורנה ואלה קייטרינג אותו מנהלת יעל לב, שהייתה בעבר מנהלת המסעדה. ב-2006 ראה אור ספר המתכונים של המסעדה פרי עטן של עינב ברמן (שפית המסעדה בעבר), אלה שיין, אורנה אגמון בהוצאת אחוזת בית; הספר היה רב-מכר. ב-2010 פתחו שרית שלו ורונית אנגלנדר סניף של אורנה ואלה בכיכר דה שליט בסמוך לחוף ימה של הרצליה. הסניף נסגר לאחר שאורנה ואלה טענו להפרת הזיכיון של הסניף בהרצליה. ב-12 באפריל 2018 נסגרה המסעדה לאחר 25 שנות פעילות. לביבות בטטה ברוטב שמנת ועירית קציצות דגים טורטליני עוגת שוקולד נטולת קמח וספוגה ברום עם גלידת וניל נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 382–383. מדיה וקבצים בנושא אורנה ואלה בוויקישיתוף אתר האינטרנט הרשמי של אורנה ואלה(הקישור אינו פעיל, 20.10.2019) אילן גור, מוסד: אורנה ואלה, גיליון 194 של על השולחן אורנה ואלה ספר המתכונים באתר "טקסט" אייל גרוס, אוכל של בנות: על הפרדוקסים של אורנה ואלה, פורסם במגזין יין וגורמה, גיליון 101, אוקטובר 2006 צבי טריגר, טעמו של הלחם שלח במורד עמוד השדרה רטט של געגועים – על ספר המתכונים של אורנה ואלה, 3 במאי 2006 כנרת רוזנבלום‏, אורנה ואלה, באתר וואלה, 22 בספטמבר 2002 רחל טל-שיר, עכבר העיר אונליין, מסעדות גם לבריאותנים וגם לקרניבורים, באתר הארץ, 29 באפריל 2010 יעל רייף, ארוחת בוקר: אורנה ואלה, באתר עכבר העיר, 3 בדצמבר 2009 אפרת נחושתאי, עכבר העיר אונליין, אורנה ואלה: ואף מילה על לביבות בטטה, באתר הארץ, 10 באפריל 2008 איתי להט‏, היופי בפשטות, באתר וואלה, 2 במאי 2007 דנה ברגר‏, דנה, אורנה ואלה, באתר וואלה, 1 במאי 2006(הקישור אינו פעיל, 20.10.2019) רחל טלשיר, כרובית, דוחן והרמוניה, באתר הארץ, 28 בספטמבר 2012 אבי אפרתי‏, אורנה ואלה – הקסם עדיין כאן, באתר וואלה, 27 ביוני 2013 נטלי גרויסמן, במטבח של אורנה ואלה: "כשפתחנו, באף מסעדה לא אפו לחם", באתר ynet, 24 במרץ 2014 ליהי שורש‏, טופו למתחילים: כשהטבעונות פוגשת את הבורגנות, באתר וואלה, 8 בדצמבר 2014 תהל בלומפלד, סיפור על אהבה ואוכל, באתר "ידיעות אחרונות", 10 באוקטובר 2017 גרדה גלזר‏, 25 שנה של לביבות: נפרדים מאורנה ואלה, באתר וואלה, 9 בינואר 2018 המתכונים הכי טובים של אורנה ואלה באתר לבשל כמו שף אירית קוטונה, לאכול ב"אורנה ואלה"? רק בתל אביב, באתר כלכליסט, 26 בינואר 2012 ynet, נפרדים מ"אורנה ואלה" עם 7 מתכונים מהתפריט, באתר ynet, 12 באפריל 2018